Държавен вестник, бр. 60, 2019 г., стр. 24

СТР.  24 
Д Ъ Р Ж А В Е Н  В Е С Т Н И К  
БРОЙ 60
(2) Председателят на ВАС определя, изменя 
и допълва структурата, вида, наименованието 
на съответните звена, числеността и длъж-
ностите в тях в съответствие с предвиденото 
в този правилник.
Чл. 4. При осъществяването на своята 
дейност администрацията на ВАС се ръко-
води от принципите на законност, бързина, 
обективност, безпристрастност, ефективност, 
отчетност, прозрачност, публичност и предви-
димост съобразно изискванията за качествено 
обслужване на гражданите и организациите 
при спазване на професионалната етика на 
съдебните служители.
Ч А С Т  В Т О Р А
СТРУКТУРА НА АДМИНИСТРАЦИЯТА НА 
ВЪРХОВНИЯ АДМИНИСТРАТИВЕН СЪД
Г л а в а  п ъ р в а
ГЛАВЕН СЕКРЕТАР
Чл. 5. (1) Главният секретар ръководи 
работата на специализираната и на общата 
администрация на ВАС и е пряко подчинен 
на председателя на съда.
(2) За главен секретар се назначава лице, 
което е български гражданин, има завършено 
висше образование с образователно-квалифи-
кационна степен „магистър“ по специалността 
„Право“, с не по-малко от 5 години юридически 
стаж, не е осъждано на лишаване от свобода 
за умишлено престъпление от общ характер, 
независимо от реабилитацията, и притежава 
необходимите нравствени и професионални 
качества.
(3) Главният секретар се назначава от пред-
седателя на ВАС след провеждане на конкурс.
(4) Докато заема длъжността си, главният 
секретар не може да членува в политическа 
партия, коалиция, инициативен комитет, 
организация с политически цели, както и да 
извършва политическа дейност под каквато 
и да е форма.
Чл. 6. (1) Главният секретар:
1. ръководи общата и специализираната 
администрация на ВАС;
2. осигурява организационната връзка 
между председателя на ВАС и администра-
цията на съда;
3. отговаря за организацията и разпре-
делението на дейностите между отделните 
звена на администрацията и изпълнението 
на задълженията на съдебните служители;
4. предлага на председателя на ВАС за 
утвърждаване реда за осъществяване на до-
кументооборота, деловодната и архивната 
дейност в администрацията;
5. след съгласуване с председателя на ВАС 
въвежда програмни решения по дългосрочното 
планиране, бюджетната политика, финансите, 
автоматизацията и снабдяването с оборудване;
6. отговаря за условията за нормална и 
ефективна работа на съдебните служители;
7. организира провеждането на конкурси за 
назначаване на съдебните служители и участва 
в комисиите по провеждането на конкурсите;
8. отговаря за обучението на съдебните 
служители и повишаването на тяхната про-
фесионална квалификация;
9. съгласува времето за ползване на от-
пуските от съдебните служители и тяхното 
персонално заместване от друг служител;
10. отговаря за провеждането на атеста-
ционния процес на съдебните служители по 
ред, определен от председателя на ВАС, и 
предлага промяна в ранговете и в трудовото 
им възнаграждение с изключение на служи-
телите от кабинета на председателя;
11. предлага служителите за поощрение 
или за налагане на дисциплинарни наказания 
с изключение на служителите от кабинета на 
председателя;
12. отговаря за изготвянето на проекта за 
бюджет на ВАС и го представя за одобрение 
на председателя на съда;
13. при оправомощаване от председателя 
на ВАС отговаря за процедурите по възлагане 
на обществени поръчки за нуждите на ВАС;
14. отговаря за стопанисване на имуще-
ството, ползвано от ВАС, за учебните бази, за 
информационното и правното обслужване, за 
информационната сигурност и охранителната 
дейност на ВАС;
15. предприема действия за събиране на 
сумите по издадени в полза на съда изпълнител-
ни листове и други изпълнителни основания;
16. поддържа комуникация и провежда еже-
годни срещи със съдебните администратори 
и съдебните секретари от административните 
съдилища в страната;
17. на всеки три години съвместно с начал-
ника на кабинета на председателя изготвя план 
за обучение на съдии и съдебни служители;
18. следи за равномерната натовареност на 
съдебните служители;
19. съставя актове за изгубени и унищо-
жени дела;
20. изпълнява и други задължения, възло-
жени му от председателя на съда.
(2) При отсъствие главният секретар се 
замества от определен от председателя на 
ВАС съдебен служител.
Чл. 7. В изпълнение на правомощията си 
главният секретар издава разпореждания, кои-
то са задължителни за съдебните служители 
с изключение на служителите от кабинета 
на председателя.
Г л а в а  в т о р а
КАБИНЕТ НА ПРЕДСЕДАТЕЛЯ
Чл. 8. (1) Кабинетът на председателя на 
ВАС подпомага работата му и изпълнява 
организационни, координационни и инфор-
мационно-аналитични функции.